פרס פטל הזהב

פרס פטל הזהב (באנגלית: Golden Raspberry Awards), הידוע גם בשם פרס ראזי (Razzie Awards), נוסד על ידי ג'ון וילסון בשנת 1980 (והוענק לראשונה בשנת 1981), במטרה להוות משקל נגדי לפרס אוסקר ולהעניק פרסים בקטגוריות השונות על הביצועים הגרועים ביותר בתעשיית הקולנוע האמריקאית בשנה החולפת. הפרסים מוענקים על ידי חברי קרן הפרס (GRAF), כשהחברות בקרן, בניגוד לחברות באקדמיה האמריקאית לקולנוע, פתוחה לציבור הרחב. באופן מסורתי, המועמדויות לפרס מוכרזות יום לפני ההכרזה של האקדמיה האמריקאית לקולנוע על המועמדים לפרסי אוסקר, והטקס מתקיים יום לפני טקס האוסקר. פרס פטל הזהב - הסרט הגרוע ביותר פרס פטל הזהב - הבמאי הגרוע ביותר פרס פטל הזהב - הבמאית הגרועה ביותר פרס פטל הזהב - התסריט הגרוע ביותר פרס פטל הזהב - השחקן הגרוע ביותר פרס פטל הזהב - השחקנית הגרועה ביותר פרס פטל הזהב - שחקן המשנה הגרוע ביותר פרס פטל הזהב - שחקנית המשנה הגרועה ביותר הזוג הגרוע ביותר (משנת 1994) החידוש הגרוע ביותר (משנת 1994) השימוש הגרוע ביותר בתלת מימד (משנת 2010) האפקטים הוויזואליים הגרועים ביותר (ניתן בשנים 1987 ו-1988, כיום לא ניתן הפרס) התגלית הגרועה ביותר (משנת 1981 עד 1988 ומ-1990 עד 1998, כיום לא ניתן הפרס) הפסקול הגרוע ביותר (משנת 1980 עד 1999, 2002, כיום לא ניתן הפרס) שימוש לרעה בתלת־ממד (משנת 2011) השחקן הגרוע ביותר של המאה (ניתן בשנת 2000 לסילבסטר סטאלון) השחקנית הגרועה ביותר של המאה (ניתן בשנת 2000 למדונה) הסרט הגרוע ביותר של העשור (ניתן פעם בעשר שנים) השחקן הגרוע ביותר של העשור (ניתן פעם בעשר שנים) השחקנית הגרועה ביותר של העשור (ניתן פעם בעשר שנים) ה"מיוזיקל" הגרוע ביותר ב-25 השנים הראשונות שלנו (ניתן בשנת 2005 לסרט "מג'סטין לקלי") ה"קומדיה" הגרועה ביותר ב-25 השנים הראשונות שלנו (ניתן בשנת 2005 לסרט "גיגלי") ה"דרמה" הגרועה ביותר ב-25 השנים הראשונות שלנו (ניתן בשנת 2005 לסרט "הקרב על כדור הארץ") מפסיד הראזי הגרוע ביותר ב-25 השנים הראשונות שלנו (ניתן בשנת 2005 לארנולד שוורצנגר על כך שהיה מועמד לפרס פטל הזהב הכי הרבה פעמים בלי לזכות) התירוץ הגרוע ביותר לסרט לייב אקשן (רק קונספט/שום תוכן!) (ניתן בשנת 2004 לסרט "חתול תעלול") התירוץ הגרוע ביותר לסרט אימה (ניתן בשנת 2008 לסרט "אני יודעת מי הרג אותי") ההתעלמות הפזיזה הגרועה ביותר מחיי אדם ורכוש אישי (ניתן בשנת 1998 לסרט "קון אייר") הסרט "ג'ק וג'יל" משנת 2011 הוא הסרט היחיד שזכה בכל פרסי פטל הזהב שניתנו בשנה בה היה מועמד. הסרט זכה ב-10 פרסי פטל הזהב, ששניים מהם (השחקן הגרוע ביותר - אדם סנדלר והבמאי הגרוע ביותר - דניס דוגן) חלק עם הסרט "לזרום עם זה". בנוסף, השחקנים ניק סווארדסון וקייטי הולמס היו מועמדים לפרס שחקן המשנה הגרוע ביותר ושחקנית המשנה הגרועה ביותר בהתאמה על משחקם בסרט זה, אך הפסידו לאל פצ'ינו ודייוויד ספייד (ששיחק אישה) בהתאמה, שזכו על משחקם בסרט זה. השחקן סילבסטר סטאלון מחזיק בשיא הזכיות והמועמדויות, עם שלושים מועמדויות ועשר זכיות בפרס עד כה. נשיא ארצות הברית לשעבר, ג'ורג' ווקר בוש, שר ההגנה האמריקאי, דונלד רמספלד ושרת החוץ האמריקאית, קונדוליזה רייס הם המועמדים היחידים לפרס שהם אינם שחקנים במקצועם. השחקנית האלי ברי היא הראשונה אשר הגיעה לטקס בשביל לקבל את הפרס על משחקה בסרט אישה חתול. היא עלתה לנאום ה"זכייה" שלה כאשר היא אוחזת בפסלון האוסקר בו זכתה שנה קודם לכן על משחקה בסרט מונסטר בול. השחקן אדם סנדלר מחזיק בשיא של מספר מועמדויות ומספר זכיות בפרס בשנה אחת - 11 מועמדויות ו-10 זכיות (ב-2011). הסרט "Theodore Rex" משנת 1996 הוא הסרט היחיד שיצא ישירות לווידאו והיה מועמד לפרס פטל הזהב. הסרט היה מועמד בקטגוריית השחקנית הגרועה ביותר (וופי גולדברג). הסרט "אמוג'י: הסרט" משנת 2017 זכה בפרס פטל הזהב בארבע קטגוריות שונות: בקטגוריות הסרט הגרוע של השנה, התסריט הגרוע, המסך הגרוע והבימוי הגרוע ביותר. לפיכך היה לסרט האנימציה הראשון שזכה במועמדויות ובפרסים אלו. בשנת 1991 זכה דונלד טראמפ, לימים נשיא ארצות הברית ה־45 בפרס פטל הזהב לשחקן המשנה הגרוע ביותר, על הופעתו בסרט "תשוקה אחרת". ב-2021 נוסף פרס מיוחד: "פרס פטל הזהב לביצועים הגרועים ביותר של ברוס ויליס". עם זאת לאחר שוויליס פרש ממשחק עקב מחלתו באפאזיה הוחלט לבטל את הפרס. ב-2023 הסירו מארגני הטקס את מועמדותה של השחקנית בת ה-12 ראיין קירה ארמסטרונג מרשימת המועמדים, לאחר שהייתה מועמדת בקטגוריית "השחקנית הגרועה ביותר" על תפקיד ב"משחקת באש". לאחר ביקורות, מייסד הטקס ג'ון בי. ווילסון התנצל על חוסר הרגישות והודיע כי מעתה והלאה המועמדים לפרס יהיו בני 18 ומעלה. ערכים על זוכי פרס פטל הזהב מדיה וקבצים בנושא פרס פטל הזהב בוויקישיתוף אתר האינטרנט הרשמי של פרס פטל הזהב (באנגלית) פרס פטל הזהב במסד הנתונים הקולנועיים IMDb (באנגלית) שני ליטמן, איזה פרס בדיוק קיבלה בילבי, באתר הארץ, 12 ביולי 2013 פרס פטל הזהב, במסד הנתונים הקולנועיים IMDb (באנגלית) Bruce Willis to retire from acting due to aphasia diagnosis, the Guardian, ‏2022-03-30 (באנגלית) Razzies remove child star Ryan Kiera Armstrong from worst actress nominees, CNN, ‏25 בינואר 2023